| Medaljeoversikt |
| --- |
| Konkurrerte for Cubas flagg Cuba |
| Friidrett |
|  Paralympiske leker |
| Gull | Rio 2016 | 100 m - T12 |
| Gull | Rio 2016 | 200 m - T12 |
| Gull | Rio 2016 | 400 m - T12 |
| Gull | London 2012 | 100 m - T13 |
| Gull | London 2012 | 400 m - T13 |
| Para-VM i friidrett |
| Gull | London 2017 | 400 m - T12 |
| Gull | Doha 2015 | 100 m - T12 |
| Gull | Doha 2015 | 200 m - T12 |
| Gull | Doha 2015 | 400 m - T12 |
| Gull | Christchurch 2011 | 200 m - T13 |
| Gull | Christchurch 2011 | 400 m - T13 |
| VM i friidrett for blinde (IBSA) |
| Gull | São Paulo 2007 | 100 m - B3 |
| Gull | São Paulo 2007 | 200 m - B3 |
| Parapanamerikanske leker |
| Gull | Lima 2019 | 100 m - T12 |
| Gull | Lima 2019 | 200 m - T12 |
| Gull | Lima 2019 | 400 m - T12 |
| Gull | Guadalajara 2011 | 100 m - T13 |
| Gull | Guadalajara 2011 | 400 m - T13 |
| Gull | Guadalajara 2007 | 100 m - T13 |
| Gull | Guadalajara 2007 | 200 m - T13 |
| Gull | Guadalajara 2007 | 400 m - T13 |

**Omara Durand Elias** (født 26. november 1991 i Santiago de Cuba) er en cubansk funksjonshemmet friidrettsutøver, som konkurrerer i klassen T12/T13, som er for synshemmede utøvere innen parafriidrett. Hun konkurrerer hovedsakelig i sprintløp.

Bakgrunn
--------

Hennes syneshemming er medfødt, og skyldes grå stær. Hun startet med parafriidrett i 1998, og debuterte internasjonalt i 2007. Hun er gift med Noleysis Bicet, som har vært friidrettsutøver; han deltok i sleggekast under Panamerikanske leker 2007 og 2011. De har en datter som heter Erika.

Idrettskarriere
---------------

Durand deltok i VM i friidrett for blinde 2007 i São Paulo, og vant der 100 og 200 meter i klassen B3. Paralympiske sommerleker 2008, men fikk ingen medaljer der. Hun deltok i klassen T13, og kom på fjerdeplass på 200 meter og sjetteplass på 100 meter. Hun nådde også finalen på 400 meter, men fullførte ikke løpet. Under Parapanamerikanske leker 2011 i Mexico vant hun 100 og 400 meter, og under Para-VM i friidrett 2011 vant hun 200 og 400 meter. Hun vant 100 og 400 meter under Paralympiske sommerleker 2012 i London, der hun satte paralympisk rekord på 100 meter med 12,00 sekunder på 100 meter og på 400 meter med 55,12 sekunder.

Hun fødte en datter i 2013, og ble etter dette omklassifisert fra T13 til T12 fordi synet hennes forverret seg. Hennes første mesterskap etter fødselen var Parapanamerikanske leker 2015, og hun vant der 100 meter på tiden 11,64, som var den raskeste tiden på 100 meter noen sinne av en kvinnelig parautøver. Hun vant også 200 meter i dette mesterskapet. I oktober deltok hun i Para-VM i friidrett 2015, der hun forbedret sin egen verdensrekord på 100 meter til 11,48 sekunder. Hun satte også verdensrekord i sin klasse på 200 meter, med 23,03 og på 400 meter med 53,05, der hun løp med Yuniol Kindelan som ledsager.

Under Paralympiske sommerleker 2016 vant hun 100 meter med ny paralympisk rekord og verdensrekord på 11,40 sekunder. Hun vant også 200 og 400 meter under disse lekene. Etter disse lekene ble hun kåret til «beste kvinnelige utøver» under *2017 Paralympic Sport Award*, arrangert av IPC. I Para-VM i friidrett 2017 vant hun 100 meter, og hun vant også 200 og 400 meter, men disse øvelsene var ikke medaljeøvelser i klassen T12. 

Hun deltok i friidrett under parapanamerikanske leker 2019, og vant der 100, 200 og 400 meter. På 200 meter tangerte hun sin egen mesterskapsrekord fra 2015, med 23,67 sekunder, og på 400 meter satte hun ny mesterskapsrekord med 52,51 sekunder.

Utmerkelser
-----------

* 2012, 2015, 2017 - Beste parasportsutøver i Cuba (Cuban Sports Institute (INDER) og Cuban sports journalists association)
* 2016 - Beste kvinnelige utøver under Paralympiske sommerleker 2016
* 2017 - Juan Antonio Samaranch IOC Para Athlete Award for 2016
* 2012, 2016 - flaggbærer under åpningsseremonien ved Paralympiske leker

Referanser
----------

1. ↑  IPC - *Omara Durand* Arkivert 20. oktober 2019 hos Wayback Machine. besøkt 20. oktober 2019.
2. ↑  IBSA Sport - *3rd IBSA World Championships and Games Brasil 2007 Athletics* Arkivert 20. oktober 2019 hos Wayback Machine. besøkt 20. oktober 2019.
3. 1 2  IPC - *Omara Durand*, besøkt 19. oktober 2019.

Eksterne lenker
---------------

* (en) Omara Durand – IPC.infostradasports.com Rediger på Wikidata

* (en) Omara Durand – Paralympic.org Rediger på Wikidata
* Profil hos IPC
* Lima 2019 - Omara Durand Elias Arkivert 26. september 2019 hos Wayback Machine.